《满江红 隔岸桃花》
清代·熊琏

隐隐红摇，东风里、谁家艳色。错认看、天台洞口，远香徐拂。

刘阮已无瑶岛梦，落花曾把红尘隔。任小桥流水自年年，波空碧。

斜照敛，明如拭。疏雨过，脂如滴。看一双彩蝶，沿溪飞入。

是处绿杨还半掩，一枝微露春宵息。问当时、何事误渔郎，难重觅。

作者简介：熊琏，字商珍，号澹仙，又号茹雪山人，如皋人。有《澹仙诗钞》。